༧ ཀུན་བཟང་ཐུགས་ཀྱི་མན་ངག་ཀློང་རྡོལ་ནས། ཐིག་ལེ་དགུ་པ་ཡང་དག་
169

གསུང་རབ་སྒོ་མཛོད་རིན་པོ་ཆེའི་གླེགས་བམ། 146
གསང་བའི་མཆོག །རྒྱུད་རྣམས་སྙིང་པོ་ཡང་དག་ཀློང་ན་འབྲེལ། ལུང་གི་ཡང་
ཕུགས་སེམས་ཉིད་ཀུན་གྱི་གཞི། མན་ངག་ཡང་ཕུགས་ཐུགས་ཉིད་གསལ་བའི་འོད།
ལྟ་སྤྱོད་ཡང་རྩེ་ཐིག་ལེ་དོན་ལ་རོལ། ཐེག་པའི་ཡང་སྙིང་ཡན་ལག་ཀུན་འདུས་
གསལ། འགྲོ་བའི་འདྲེན་སྟོན་ཐུགས་རྗེ་ཉི་མའི་འོད། སྐྱེ་མེད་ཡི་གེ་འགག་མེད་
ཐབས་ཀྱི་མཆོག །རིན་ཆེན་ཨུ་དུ་འབར་བའི་མེ་ཏོག་བཞིན། འབྱུང་བར་དཀའ་ཡང་
དོན་ལ་བཞག་ན་བདེ། རྒྱ་མཚོའི་གཏིང་དུ་རུས་སྦལ་གབ་པ་བཞིན། མཐོང་བར་
དཀའ་ཡང་དོན་ལ་གནས་པས་བདེ། དབུལ་མོས་ཡིད་བཞིན་ནོར་བུ་ཐོབ་པ་བཞིན།
དགོས་འདོད་ཐམས་ཅད་རང་ལ་ཤུགས་ཀྱིས་འབྱུང། འདི་ཕལ་གྱི་ཐུན་མོང་མ་ཡིན་
ཏེ། རིན་ཆེན་སྣོད་དུ་སེང་གེ་བཞོ་བླུག་བཞིན། མི་གསང་ཁ་ཐམ་རང་གི་དོན་དུ་
སྒོམས། ཆུ་སྲིན་གྲེ་བར་རིན་ཆེན་མིད་པ་ལྟར། སྣོད་མེད་རྣམས་ལ་བསྐལ་པར་ཤོར་
མི་བྱ། རང་གིས་དིག་མའི་ཚུལ་དུ་གོ་རྟོགས་སེམས་ལ་སྒོམས། དེ་བཞིན་བྱས་ན་
འབྲས་བུ་གདོན་མི་ཟ། མ་བཅོས་དོན་ལ་སོ་མར་ལྟ་ཤེས་ན། ཐ་སྙད་ཀུན་བྲལ་མཁའ་
དབྱིངས་རོལ་པ་རུ་། བདེ་བའི་དོན་ལ་རུ་མ་༼རེམ་༽དེ་སྙོམས་ཞུགས་ནས། སྒྱུ་འཁྲུལ་
༼འཕྲུལ་༽བྱང་ཆུབ་ཐིག་ལེ་གསང་བ་ནི། འབད་རྩོལ་མེད་པར་རང་བཞིན་མངོན་
སངས་རྒྱས། ཀླད་ཀྱི་དཀྱུས་ཚིག་ཏུ་བཀའ་བསྩལ་ལོ། ༧ །ཐུགས་རྗེ་བཞི་ལྡན་རྣམ་
པ་ཐམས་ཅད་མཁྱེན། ཡོན་ཏན་ཀུན་འགྱུར་༼འབྱུང་༽རིན་ཆེན་ཕུང་པོ་འདྲ། གཤེན་
ལྷ་འོད་དཀར་སྐུ་ལ་ཕྱག་འཚལ་ལོ། ཐིག་ལེ་དགུ་པ་ཁྱབ་བདལ་གསང་བའི་མཆོག །
ཀུན་གཞི་ཐིག་ལེ་རྣམ་དག་ཅི་ཡང་གསལ། ལོག་འཁྲུལ་ཐིག་ལེ་ཡང་དག་དོན་དང་
བྲལ། ཚད་མེད་ཐིག་ལེ་ཀུན་ལ་སྙོམས་པར་གསལ། སྒོམ་པའི་ཐིག་ལེ་མ་གཡོས་ངང་
ལ་གནས། བཟླས་པའི་ཐིག་ལེ་སླར་འཕྲོས་ཐིག་ལེའི་འོད། བསྐྱེད་པའི་ཐིག་ལེ་
དམིགས་གསུམ་ཡོངས་སུ་རྫོགས། རྫོགས་པའི་ཐིག་ལེ་ལྷ་གནས་ཡིག་འབྲུའི་འོད།
170

ཡང་སྙིང་འཕྲུལ་གྱི་ལྡེ་མིག
མཐའ་བྲལ་ཐིག་ལེ་བསྒོམ་མི་རྒོས།༼མི་དགོས༽ མཆོད་པའི་ཐིག་ལེ་སྣང་སྲིད་མཁའ་
དབྱིངས་ཐིམ། ཐིག་ལེ་དགུ་ཡིས་ཐབས་ཆེན་དབྱིངས་ལ་རོལ། ཀུན་གཞི་སེམས་ཀྱི་
དཔེ་ནི་ནམ་མཁའ་སྟེ། ནམ་མཁའི་མཚན་ཉིད་མི་སྐྱེ་མི་འགག་པས། འབྱུང་བའི་ཆོ་
འཕྲུལ་སྣ་ཚོགས་ཅིར་སྣང་ཡང།ང། ནམ་མཁའི་རང་བཞིན་ཡེ་ནས་རྣམ་པར་དག །
ཀུན་གཞིའི་དངོས་པོ་བདེའ་ཆེན་བོན་ཉིད་དབྱིངས། བདེ་ཆེན་བོན་དབྱིངས་མི་སྐྱེ་མི་
འགག་པས། བོན་ཅན་མཚན་མའི་བྱེ་བྲག་གྲངས་མང་ཡང། བོན་ཉིད་བདེ་ཆེན་ཡེ་
ནས་རྣམ་པར་དག །ཀུན་གཞི་སེམས་ཀྱི་ངོ་བོ་རང་གི་སེམས་ཉིད་དེ། རང་སེམས་ཡེ་
ནས་མི་སྐྱེ་མི་འགག་པས། མཚན་མའི་རྟོག་པ་བྱུང་ཚོར་གྲངས་མང་ཡང། ཀུན་གཞི་
བྱང་ཆུབ་སེམས་ནི་ཡེ་ནས་རྣམ་པར་དག །མ་འོང་མི་འགྲོ་རང་གསལ་ལྷང་ངེ་བ།
མ་སྐྱེས་མི་འཆི་གཡུང་དྲུང་སྐྱེས་ནས་བཙན། བདག་གཞན་ཀུན་ལ་ཁྱབ་ཅིང་ཡེ་རིག་
མངོན་སངས/རྒྱས་༽། དེ་ལྟར་མ་རྟོགས་མ་རིག་རྒྱུ་རྐྱེན་གྱིས། ལས་ཀྱིས་འཕངས་ནས་
ཤ་ཁྲག་ལུས་རྒྱར་བཅུག །ཐར་པའི་དུས་མེད་འཁོར་བར་ལས་ཀྱིས་སྦྱོང་། བརྒྱད་
དང་བཅུ་དྲུག་སྡུག་བསྔལ་བཙོན་རར་བཅུག །ཐར་པའི་དུས་མེད་བྲོས་པའི་ཀླག་
ཀྱང་མེད། གསོད་བསྐྱེད་བདུད་བཞིས་དུག་ལྔའི་མཚོན་ཐོགས་ནས། འཁོར་བའི་
གནས་སུ་ཡང་ནས་ཡང་དུ་གསོད། ཐབས་མེད་འཁོར་བ་ལོང་པའི་འབྲོས་ཐབས་འདྲ།
རྟག་དུ་སྦྱོང་བས་སེམས་ཅན་སྙིང་རེ་རྗེ། ཚད་མེད་ཐུགས་རྗེ་གཡོ་བའི་ཆོ་འཕྲུལ་དུ།
ཀུན་བཟང་ཐུགས་ལས་བདུད་རྩི་ཐིགས་པ་ཞིག །ཡེ་གཤེན་གཙུག་ཕུད་ཐུགས་ཀྱི་
དངོས་གྲུབ་དུ། ཨ་དཀར་གསལ་བ་འོད་ཀྱི་སྙིང་པོ་ཤར། བཟླས་པ་མེད་པའི་བཟླས་
པ་རུ་། མཚན་མེད་རང་གསལ་འཕྲོ་འདུ་བཟླས། མཚན་མ་རང་གྲོལ་ཀློང་བཟླས་སུ།
ཐུགས་ལས་རིག་པ་ཐབས་ཀྱིས་བརྒྱུད། ཨཱོྃ་ཨཱ་ཨ་དཀར་སལེ་འོད་ཨ་ཡཾ་ཨཱོྃ་འདུ། སྣང་
སྲིད་ཕྱི་ནང་སྐྱེ་འགྲོ་ཀུན། སྙིང་པོ་ཨ་དཀར་ཚངས་པའི་གསུངས། མྱ་ངན་ཀུན་
171

གསུང་རབ་སྒོ་མཛོད་རིན་པོ་ཆེའི་གླེགས་བམ། 146
སངས་ཀློང་དུ་བདེ། སྡུག་བསྔལ་རང་བཞིན་བརྗོད་ལས་འདས། སྔ་འདས་ཕྱི་འདས་
ངང་ལ་བདེ། མ་བཅོས་རང་གསལ་འཕྲོ་འདུ་བཟླས། སེམས་ལ་སེམས་ཀྱི་སྤྲོ་བསྐྱེད་
ནས། བདག་དང་དེ་བཞིན་ཀློང་དུ་བཟླས། དབེན་ལ་ཉམས་དགའི་གནས་མཆོག་ཏུ།
ལས་གསུམ་དག་པའི་ཆ་ལུགས་ཀྱིས། བདག་དང་དེ་བཞིན་འབྲལ་མེད་རང་གསལ་
བཟླས། འཁོར་སྤངས་གཡེང་བ་སྤང་དོན་དུ། གང་ལ་མ་ཆགས་རང་གསལ་བཟླས།
བརྗོད་བྲལ་ངང་ལ་ལྷུན་གྲུབ་བཟླས། བཙལ་ཐབས་རྣམ་པ་གསུམ་པོ་ནི། ས་རྡོའི་
ནང་ནས་གསེར་རྙེད་འདྲ། བཙལ་༼བཙའ་༽ཐབས་རྣམ་པ་གསུམ་པོ་ནི། སླུངས་སེ་སྒོ་
ང་འཚོ་བ་འདྲ། སྦ་ཐབས་རྣམ་པ་གསུམ་པོ་ནི། སྐྱེས་བུ་གྲུ་ལ་བརྒལ་བ་འདྲ། བཟུང་
ཐབས་རྣམ་པ་གསུམ་པོ་ནི། བྲན་མོས་བ་གླང་སྐྱོང་བ་འདྲ། ལྟུང་ས་རྣམ་པ་གསུམ་
པོ་ནི། འདབ་མེད་གཡང་སར་ཕྱིན་པ་འདྲ། གྲོལ་ས་རྣམ་པ་གསུམ་པོ་ནི། རི་དྭགས་
རླུང་དམིགས་སྙོགས་པ་འདྲ། བླང་ཐབས་རྣམ་པ་གསུམ་པོ་ནི། སླུངས་ཟེ་མ་ཡིས་
གསོ་བ་འདྲ། བཞག་ཐབས་རྣམ་པ་གསུམ་པོ་ནི། བུ་ཆུང་ལག་ཏུ་རྫས་གཏད་འདྲ།
དྲོད་ཚད་རྣམ་པ་གསུམ་པོ་ནི། རྒྱལ་སྲས་ཡིག་ཚང་ཐོབ་པ་འདྲ། འཕོ་བ་རྣམ་པ་
གསུམ་པོ་ནི། སྐར་མདའ་མཁའ་ལ་ཐིམ་པ་འདྲ། བཟླའ་ཐབས་གསུམ་གསུམ་དགུ་
པོ་ནི། ཁྱུང་ཆེན་ནམ་འཕང་གཅོད་པ་བཞིན། གསང་ས་མེད་པའི་ལྟ་བ་ཡིས། ཟིལ་
གྱིས་གནོན་པའི་འཕྲོ་འདུར་བཟླས། སེང་གེ་ཤུགས་ཀྱིས་མཆོངས་པ་བཞིན། དགག་
བསྒྲུབ་མེད་པའི་སྤྱོད་པ་རུ་། མྱ་ངན་འདས་པའི་འཕྲོ་འདུར་བཟླས། རུས་སྦལ་རྒྱ་
མཚོར་བསྐུམས་པ་བཞིན། རང་གསལ་མ་ཡེངས་འཕྲོ་འདུར་བཟླས། གསེར་ལྡན་
ངང་པའི་འགྲོས་བཞིན་དུ། དལ་འབྱོར་རྡེང་གི་༼ལྡན་གྱི་༽བཀྲིད་དྲང་གིས། ནན་ཏན་
ཚད་མེད་འཕྲོ་འདུར་བཟླས། ནམ་མཁའ་ལྟ་བུའི་ཐུགས་རྗེ་ཡིས། ཁྱབ་བདལ་ཆེན་
པོའི་འཕྲོ་འདུར་བཟླས། ཀུན་ལ་ཁྱབ་པའི་ཐུགས་རྗེ་ཡིས། ཀུན་ལ་སྙོམས་པའི་བྱིན་
172

ཡང་སྙིང་འཕྲུལ་གྱི་ལྡེ་མིག
རླབས་སུ། གཟའ་གཏད་མེད་པའི་འཕྲོ་འདུར་བཟླས། ཆུ་བོ་ལྟ་བུའི་ཐུགས་རྗེ་ཡིས།
རྒྱུན་ཆགས་མེད་པའི་༼གཤེན་རབ་༽བྱིན་རླབས་སུ། བདུད་རྩི་རྒྱུན་མེད་འཕྲོ་འདུར་
བཟླས། ས་གཞི་ལྟ་བུའི་ཐུགས་རྗེ་ཡིས། ཟད་པ་མེད་པའི་བྱིན་རླབས་སུ། ཐམས་ཅད་
འབྱུང་པའི་འཕྲོ་འདུར་བཟླས།། བཟླས་པས་དྭངས་མའི་ཐིག་ལེ་བདེ། ཏིང་འཛིན་
གསུམ་ཀྱི་འཕྲོ་འདུ་ལས། དཀྱིལ་འཁོར་གསུམ་གྱི་རྣམ་པ་ཤར། གཟུགས་ཉིད་མ་
གཡོས་ཀུན་དུ་བཟང། ཐུགས་ཀྱི་འཕྲོ་འདུ་ཞི་ཁྲོ་ལྷ། ཕྱི་ནང་གསང་བའི་དགོངས་པ་
ནི། ཡེ་གཤེན་ཐུགས་ཀྱི་ཀློང་དུ་སྒོམས། གསང་བ་རྒུ་པ་ཐུགས་ཀྱི་ཀློང་གསུམ་ལ། མུ་
ཡེ་བ་ག་གསལ་འདུས་ཀློང། བདག་ཉིད་གཤེན་ལྷ་འོད་དཀར་སྐུར་གསལ་བས།
ཐུགས་ཀའི་ཨ་འཕྲོས་སྣོད་བཅུད་སྦྱངས། སླར་འདུས་འཕྲོ་འདུས་འབྲུ་ལྔར་གསལ།
ཨཿ ཡཿ རཿ མཱཿ བཿ ཐཱཿ འབྲུ་ལྔའི་སྟེང་དུ་འབྲུ་ལྔ་འཕྲོས། འབྲུ་ལྔ་འགྱུར་ཏེ་འབྲུ་ལྔ་གསལ།
འབྲུ་ལྔའི་འཕྲོ་འདུ་དེ་སྦྱངས་པས། གདན་ལྔ་ལྔ་གསུམ་རགས་སྣང་པ། སྐུ་ལྔ་ལྷ་ལྔ་
ཡེ་ཤེས་ལྔར། ལྔ་བཅོམས་ལྔ་གསུམ་བཅོ་ལྔར་གསལ། འགྲོ་བའི་དོན་ལ་དེ་གཤེགས་
པས། སྔགས་དང་ཕྱག་རྒྱ་ཏིང་འཛིན་གྱིས། བསྐུལ་ཚིག་བརྡའ་ཡིས་མཆོད་པ་འབུལ།
འཕྲོ་འདུ་གསུམ་གྱིས་གསལ་བརྩོན་ལ། སྔགས་རྣམས་དྲངས་༼བཟླས་ཤིང་༽སྙིང་པོར་
དྲངས༼བགྲོངས༽། འཕྲོ་འདུ་འོད་ཟེར་ཐམས་ཅད་ཀྱང། ལུ་གུ་རྒྱུད་དུ་བསྒོམ་པར་བྱ།
གཟི་བྱིན་བསྐྱེད་ཕྱིར་མཆོད་ཕྱག་བསྟོད། གནས་གསུམ་དམིགས་སུ་འབྲུ་གསུམ་
བླངས། ཐུགས་ཉིད་ཀློང་ནས་བཅས་བཅོས་པས། ཁྲོ་གཏུམ་རྔམ་པའི་སྐུ་རུ་རྫོགས།
འཕྲོ་འདུ་བླང་བ་དེ་བཞིན་བྱ། བདག་ལ་བསྐྱེད་དང་རྟེན་ལ་རྫོགས། མཉམ་པས་
ཞིང་དག་ཀུན་དུ་བཟང། དེ་གསུམ་མཉམ་པའི་དོན་བསྒོམས་ནས། རྟགས་གསུམ་
གསལ་བས་ས་གསུམ་ནོན། ཨ་ཨོཾ་ཧཱུཾ་སལེ་ལྷན་ནེ་འདུ་འདུ་ཨ། བདག་ལ་སྤྲོ་ཡིན་
རྟེན་ལ་དགོད། འཕྲོ་འདུ་གཉིས་མེད་ངང་དུ་བསྐྱེད། བསྭོ་ཐུན་ཉེ་ལོ་ཡོ་ཐུན་སྤུངས་
173

གསུང་རབ་སྒོ་མཛོད་རིན་པོ་ཆེའི་གླེགས་བམ།
146
སོ་ཐད་དོ་ཐུན། ཨ་མ་མ་ཧ་རཾ་ཛ་ཐུན་བྱོ། འཕྲོ་འདུ་གསུམ་གྱི་དགོངས་པ་ཡིས། རང་
འབྱུང་ལྷ་ཡི་ཕྱག་རྒྱ་སྒོམས། བསྐྱེད་པའི་རིམ་པ་གསུམ་ཉམས་སུ་བླངས་པར་བསྟན་
པའོ། །སྐུ་ལྔ་ལྷ་ལྔའི་ཕྱག་རྒྱ་རུ་། མཁའ་ལ་གསལ་རྫོགས་བོན་གྱི་སྐུ། ལུས་ངག་ཡིད་
ཀྱིས་བསྐུལ་བཏབས་ནས། བཞི་བཅུ་རྩ་ལྔ་ལུས་ལ་རྫོགས། རང་བཞིན་གནས་ལྔའི་
ཕྱག་རྒྱ་བཅའ། སྙིང་པོས་སྤྱན་དྲངས་བདག་ལ་བསྟིམ། སྔགས་ཀྱིས་༼ལྷ་༽མཆོད་༼སྡིག་
པ་༽བཤགས་༼རང་༽གཟི་བྱིན་བསྐྱེད། སྙིང་པོ་བསྒྲགས་དང་ཡིད་གནས་པས། རང་
དང་མཐུན་པའི་འོད་ཟེར་ནི། བ་ཐག་ལྟ་བུས་གཡས་བསྐོར་བས། ཡབ་ཡུམ་བདེ་
བའི་དྲོད་མྱོང་ནས། བྱང་ཆུབ་སེམས་ཀྱི་ཐིག་ལེ་ལས། ཁ་དོག་བརྒྱད་གསལ་འོད་
འཕྲོས་པས། རྣམ་ཤེས་སྒོ་བརྒྱད་སྦྱངས་འཕྲོས་འདུས། སླར་འདུས་ཐིམ་པས་གྱོང་
ཁེངས་བཅོམས། བདེ་བའི་ཐིག་ལེའི་ངང་ལ་བཞག །བདེ་བ་དེ་ལ་གོམས་པར་བྱ།
གནས་པ་ལྷུན་རྫོགས་སུ་ཉམས་སུ་བླངས་པར་བསྟན་པའོ། །དེ་ལྟར་ལྷ་རྣམས་རགས་
སྣང་པས། ས་བོན་ནང་དུ་ཡིག་འབྲུ་འདུས། ཤེ་ཐུན་རྩའི་དཀྱིལ་འཁོར་ལ། རྩ་
རྣམས་འདུས་པའི་འོད་སྟོང་ཆགས། གཡས་ན་དྭངས་བསྐྱེད་གསལ་བའི་རྩ། ཀང་ཀ་
རིའི་མདོག་དང་ཟིལ་པ་ཆགས། གཡས་༼གཡོན་༽ན་ཤི་ཤོན་མང་རུམ་རྩ། བྱི་རུ་འོད་
ཀྱི་མདོག་ཟིལ་ཆགས། དེ་ལ་རྩ་མདུད་དྲུག་དུ་ཆགས། དབུས་ནས་ཉེ་ལོ་བདེ་བའི་རྩ།
མུ་མེན་འོད་ཀྱི་མདོག་ཟིལ་ཆགས། དེ་ལ་རྩ་མདུད་དྲུག་དུ་ཆགས། པུ་ཙམ་རྩའི་
དཀྱིལ་འཁོར་དུ། མཁའ་གསང་ཐིག་པའི་༼ལེའི་༽འཁོར་ལོར་ཆགས། ཨག་ཤོ་རྩའི་
དཀྱིལ་འཁོར་དུ། གྲགས་པ་གསུང་གི་འཁོར་ལོར་ཆགས། ཤེ་ཐུན་རྩའི་དཀྱིལ་འཁོར་
དུ། འཕྲོ་འདུ་འོད་ཀྱི་འཁོར་ལོར་ཆགས། སྲིད་པ་རྩ་འདུས་དཀྱིལ་འཁོར་དུ། སྡུད་
འཁྱིལ་ཆུའི་འཁོར་ལོ་ཆགས། དབང་ཆེན་ཤུགས་ཀྱི་དཀྱིལ་འཁོར་དུ། གྱེན་ཐུར་
བསྐྱོད་འདྲེན་འཁོར་ལོ་ཆགས། ཐབས་དང་ཤེས་རབ་དཀྱིལ་འཁོར་དུ། བདེ་ཆེན་
174

ཡང་སྙིང་འཕྲུལ་གྱི་ལྡེ་མིག
ཟིལ་ཆགས་འཁོར་ལོར་འབར། འཁོར་ལོ་དྲུག་གི་རྩ་སྡོང་ལ། བཞི་བཅུ་རྩ་ལྔ་རྩ་ལྔར་
གྱེས། ཁ་དོག་གསལ་བའི་ཡིག་འབྲུ་ཆགས། གསལ་འཚེར་རྩ་ལག་འོད་ལ་གནས།
གནས་པ་དེ་ལ་གོམས་ཡུན་བསྲིངས། དབུས་ཀྱི་རྩ་ལ་སེམས་བསྡུས་རྔུབ། མུ་ཏིག་
དཀར་རམ་ཤེལ་འཐིགས་༼ཏིག་༽བཞིན། སྤྱི་གཙུག་རྩའི་འཁོར་ལོ་ནས། ཨ་དཀར་ཞུ་
ནས་གཡས་ནས་འདྲིལ། མུ་མར་ཞུ་ནས་གཡོན་ནས་འདྲིལ། དམིགས་/མིག་༽བཙུམ་
ནང་དུ་སྲོག་བརྟུབས་༼བརྔུབས་༽པས། མུ་ཏིག་དཀར་རམ་ཤེལ་ཏིགས་༼ཏིག་༽ལྟར།
ཨག་ཤོ་རྩའི་མདུད་པར་འདུས། ། འོད་ལས་ཡིག་འབྲུ་གཉིས་སུ་གསལ། རྩ་ལག་ཡིག་
འབྲུ་འགྲོ་གནས་དང། བསྡུ་དང་གཡས་གཡོན་དབབ་དང་བསྐྱིལ། འོག་མ་བཞིར་
ཡང་དེ་བཞིན་ཤེས། གཡུང་དྲུང་སྦུ་གུར་འདྲིལ་འདྲིལ་ནས། ཤེས་པ་གྱེན་དམིགས་
དབུགས་གྱེན་དྲངས། ལན་བརྒྱད་བ་དན་བཞི་བསྐྱོད་པས། དྲུག་བཅུ་རྩ་གཉིས་ཡིག་
འབྲུ་རྣམས། སྟོང་རྩ་ཡན་ལག་གསལ་བར་གནས། དྲུག་བཅུ་རྩ་གཉིས་འོད་དུ་ཞུ།
ཡང་ན་སུམ་ཅུ་རྩ་བཞིར་ཤེས། དཀར་དམར་རྩུབ་འདྲིལ་གྱེན་དུ་བསྐྱོད། འཁོར་
རྣམས་སུ་ཡང་དེ་བཞིན་ཤེས། ཡིག་འབྲུ་འདུས་པའི་འོད་དུ་ཞུ། འོད་དཀར་སྣ་བུག་
གཡོན་ནས་བྱུང། འོད་དམར་སྣ་བུག་གཡས་ནས་བྱུང། ཁྱབ་འཇུག་རླུང་གི་བསྲེ་
བསྐྱོད་པས། ཁ་དོག་ལྔ་ལྡན་འོད་འཕྲོར་གནས། མཁའ་དབྱིངས་གནས་པས་ཐུགས་
དམ་བསྐུལ། མཁའ་དབྱིངས་བདེ་བའི་ཐིག་ལེར་གནས/ལེ་ནི༽། ཁ་བའམ་ག་པུར་
ཚུལ་དུ་གནས། པུ་ཙམ་ཆུ་གར་འོད་དུ་འདྲིལ། མྱང་ཐག་དབུས་མཐིང་རྩ་ལ་བབས་
གནས། ཡོངས་སུ་རྫོགས་པའི་ཡེ་ཤེས་སྐུ། དབུས་སུ་བཆུབ་བོང་༼རྔུབ་བོ་༽འོག་དུ་
དབུལ། དེ་བཞིན་འཁོར་ལོ་ཀུན་ལ་ཤེས། མར་འདྲིལ་ཨག་ཤོའི་འཁོར་ལོར་
བསམ༼བབས༽། འོད་ལས་ཟེར་གྱིས་གཡས་འཁོར་བས། བདག་གཞན་མཉམ་ལ་མ་
འདྲེས་པར། སོ་སོར་རྟོགས་པའི་ཡེ་ཤེས་སྐུ། མར་འདྲིལ་ཤེ་ཐུན་འཁོར་ལོར་བབས།
175

གསུང་རབ་སྒོ་མཛོད་རིན་པོ་ཆེའི་གླེགས་བམ།
146
འོད་ལས་ཟེར་གྱིས་གཡས་འཁོར་བ། མཚན་མའི་ཡུལ་ལ་མ་ཡེངས་གསལ། གདོས་
བྲལ་སྟོང་པའི་ཡེ་ཤེས་སྐུ། འོད་འདུས་དབུས་ཀྱི་རྩ་ནས་འདྲིལ། སྲིད་པ་རྩ་འདུས་
འཁོར་ལོར་བབས། བསྐོར་ནས་འགྱེད་པའི་བདེ་བ་ཡིས། རྩལ་མེད་རྩོལ་བའི་ཡུལ་
བྲལ་བས། བྱ་བ་གྲུབ་པའི་ཡེ་ཤེས་སྐུ། འོད་འདྲིལ་དབུས་ཀྱི་རྩ་ལ་བབས། འོད་ཟེར་
འོད་